सौम्या सरकार और लिट्टन दास ने इसके बाद दूसरे विकेट के लिए 52 रन जोड़े। अक्षर पटेल जब अपना पहला ओवर करने के लिए आए तो सरकार ने छक्के और लिट्टन ने दो चौकों से उनका स्वागत किया। भारत ने 12 रन के अंदर इन दोनों बल्लेबाजों को आउट करके अपनी उम्मीद बनाए रखी। अश्विन ने सरकार को पगबाधा आउट किया जबकि पटेल ने लिट्टन को ढीला शाट खेलने के लिए मजबूर किया और धोनी ने कैच लेने में कोई गलती नहीं की। भारत को जल्द ही रहीम का विकेट भी मिल जाता लेकिन पटेल की गेंद पर रैना ने स्लिप में उनका कैच छोड़ दिया। रहीम तब नौ रन पर थे।